
Приложение № 9
УКАЗАНИЯ ЗА ОБЩИТЕ ИЗИСКВАНИЯ КЪМ СТРАТЕГИИТE ЗА ВОДЕНО ОТ ОБЩНОСТИТЕ МЕСТНО РАЗВИТИЕ ПО ОТНОШЕНИЕ НА МЕРКИТЕ С ФИНАНСИРАНЕ

ПО ПРИОРИТЕТНА ОС 3 „НАТУРА 2000 И БИОРАЗНООБРАЗИЕ“
НА ОПЕРАТИВНА ПРОГРАМА „ОКОЛНА СРЕДА 2014 – 2020 г.“ 
Настоящите указания представят необходимата минимална информация, която местните инициативни групи (МИГ) следва да включат в проектите си на стратегии за Водено от общностите местно развитие (ВОМР). Указанията са разработени съгласно параграф 3 от Заключителните разпоредби на Постановление № 161 на МС от 4.07.2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода "Водено от общностите местно развитие" за периода 2014 – 2020 г. при включване на мерки от оперативна програма „Околна среда 2014 – 2020 г.“ 

I. ОБЩА ИНФОРМАЦИЯ
През програмен период 2014 – 2020 г. е осигурена възможност за многофондово прилагане на подхода „Водено от общностите местно развитие“ от МИГ/МИРГ с осигурена подкрепа от Европейския земеделски фонд за развитие на селските райони (ЕЗФРСР), Европейския фонд за регионално развитие (ЕФРР), Европейския социален фонд (ЕСФ) и Европейския фонд за морско дело и рибарство (ЕФМДР). 

Оперативна програма "Околна среда 2014 – 2020 г." (ОПОС 2014 – 2020 г.) предоставя финансиране по подхода на стойност 38 057 831 лв. по приоритетна ос 3 „Натура 2000 и биоразнообразие“.
Допустимите мерки по приоритетна ос 3 на ОПОС 2014 – 2020 г. са идентифицирани в Националната приоритетна рамка за действие за Натура 2000 (НПРД) - стратегически документ на национално ниво, определящ необходимите мерки за мрежата Натура 2000 и потенциалните източници за тяхното финансиране. НПРД е публикувана на интернет страницата на Министерство на околната среда и водите в секция „Информационна система за Натура 2000 в България“ - http://natura2000.moew.government.bg/. 

Управляващият орган на ОПОС 2014 – 2020 г. разработи общи указания за работа с информационната система за защитените зони от екологичната мрежа Натура 2000 – 
http://ope.moew.government.bg/bg/pages/vodeno-ot-obshtnostite-mestno-razvitie/102#2. 
Те са с цел запознаване с основната публично достъпна база данни за мрежата Натура 2000 и осигуряване на възможност за подпомагане процеса на изготвяне на стратегии за ВОМР и последващо подпомагане на бенефициенти, изпълняващи мерки по ОПОС 2014 – 2020 г. чрез подхода ВОМР. 
Подходът ВОМР се прилага при запазване на специфичните за ОПОС 2014 – 2020 г. цели и приоритети. 
При разработване и изпълнение на стратегиите за ВОМР се прилагат съответните условия и ред на оперативната програма.

II. УКАЗАНИЯ ПО „Т.5 „ОПИСАНИЕ НА МЕРКИТЕ:“ 
1. НАИМЕНОВАНИЕ НА МЯРКАТА 
	Попълва се следният текст:

„Подобряване на природозащитното състояние на видове и/или местообитания (попълва се текстът „и местообитания“ в случай, че в обхвата на стратегията са включени и мерки за местообитания от Приложение 1) от мрежата Натура 2000 чрез подхода ВОМР“ 


2. ОПИСАНИЕ НА ЦЕЛИТЕ
Специфичната цел на приоритетна ос 3 на ОПОС 2014 – 2020 г. е „Подобряване на природозащитното състояние на видове и местообитания от мрежата Натура 2000“. 
Реализирането на консервационни мерки по оперативната програма ще допринесе за запазване и подобряване на природозащитното състояние на видове и местообитания, предмет на опазване съгласно Директива 92/43/ЕИО за опазване на природните местообитания и на дивата флора и фауна (Директива за местообитанията) и Директива 2009/147/ЕО относно опазването на дивите птици (Директива за птиците). Приоритетно по ОПОС 2014 – 2020 г. ще се финансират мерки за видове и местообитания, чието състояние е оценено като „неблагоприятно-лошо“ и „неблагоприятно-незадоволително“, съгласно резултатите от проект „Картиране и определяне на природозащитното състояние на природни местообитания и видове – фаза І“ и НПРД, както и такива за приоритетни видове и местообитания съгласно двете директиви. Изпълнението на консервационни мерки се очаква да има значителен принос към постигане на целите на приоритетна ос 3 на ОПОС 2014 – 2020 г. 
По подхода ВОМР мерките, които са допустими за финансиране в стратегии за ВОМР, са насочени към видове и местообитания, които са в „неблагоприятно-незадоволително“ състояние. 
В резултат на изпълнение на мерки от стратегиите за ВОМР се очаква да се постигне подобряване на природозащитното състояние на видовете и местообитанията от мрежата Натура 2000 и да се допринесе за постигане специфичната цел на приоритетна ос 3.
	Попълва се следният текст:

„Подобряване на природозащитното състояние на видове (и местообитания) от мрежата Натура 2000 на територията на МИГ …………, докладвани в неблагоприятно-незадоволително състояние“ (попълва се наименованието на съответната местна група, както и текстът „местообитания“ при включването на такива в стратегията)


3. ОБХВАТ НА МЯРКАТА
Мярката обхваща видове и местообитания от мрежата Натура 2000 с приоритет F1 и F2 съгласно НПРД, които са докладвани в „неблагоприятно-незадоволително“ състояние (U1) и които попадат в териториалния обхват на МИГ.  

Резултатите от извършената от УО на ОПОС 2014 – 2020 г. селекция при описаните по-горе условия за МИГ, са включени в Приложение 1 към настоящите указания. В Приложение 2 са указанията за работа с таблицата от Приложение 1. Приложенията са публикувани на интернет страницата на ОПОС, както следва: http://ope.moew.government.bg/bg/pages/vodeno-ot-obshtnostite-mestno-razvitie/102#1.
Всеки МИГ избира кои от допустимите зони, видове и мерки да включи в стратегията си за ВОМР. 
Защитени зони, видове и мерки, различни от тези в Приложение 1 и площи, надвишаващи площите, посочени в Приложение 1, включени в стратегиите за ВОМР, няма да бъдат допустими за финансиране по ОПОС 2014 – 2020 г. 

	Попълва се следният текст: (информацията се взима от Приложение 1 към настоящите указания)
1. Kод и име на защитената/защитените зони от мрежата Натура 2000, в чиито обхват попадат МИГ.

Например: BG0000421 Преславска планина
2. Приоритет на избраните видове (F1 и F2)

Например: F2
3. Номер и наименование на мярката с финансиране от ОПОС 2014 – 2020 г.  

Например: 109 – Инвестиции в консервационни дейности за поддържане/ подобряване на природозащитното състояние на видове и природни местообитания.
4. Таксономия

Например: Земноводни
5. Код и име на видовете и/или местообитанията от защитените зони, за които се предвижда да бъдат подавани проектни предложения – наименование на вида и/или местообитанието на латински и на български език 

Например: 1171 Южен гребенест тритон Triturus karelinii
6. Площ (в ха) за всеки вид и/или местообитание
7. Обща площ (в ха) за всички избрани видове и/или местообитание
Важно изключение по отношение на прилепите: 
Когато в рамките на една защитена зона са идентифицирани няколко вида прилепи, площите на отделните видове НЕ се сумират, а се взима най-голямата за групата прилепи (пещерни или горски) площ.
Пещерни прилепи: Miniopterus schreibersii - Дългокрил прилеп, Myotis blythii - Остроух нощник, Myotis capaccinii - Дългопръст нощник, Myotis myotis - Голям нощник, Rhinolophus blasii - Средиземноморски подковонос, Rhinolophus euryale - Южен подковонос, Rhinolophus mehelyi - Подковонос на Мехели, Barbastella barbastellus – широкоух прилеп.
Горски прилепи: Myotis bechsteinii - Дългоух нощник.


Информацията се изготвя в табличен вид:
Например:

	Код на защитена зона
	Име на защитена зона
	Приоритет
	Номер и наименование на мярка
	Таксономия
	Код на вид/местообитание
	Име на вид
/местообитание
	Площ на вид/местообитание (ха)

	BG0000382
	Шуменско плато
	F2
	М 109 – Инвестиции в консервационни дейности за поддържане/ подобряване на природозащитното състояние на видове и природни местообитания.
	Бозайници
	1305
	Rhinolophus euryale - Южен подковонос
	8,23

	BG0000421
	Преславска планина
	F2
	М 109 – Инвестиции в консервационни дейности за поддържане/ подобряване на природозащитното състояние на видове и природни местообитания.
	Бозайници
	1307
	Myotis blythii – Остроух нощник
	894,38

	BG0000421
	Преславска планина
	F2
	М 109 – Инвестиции в консервационни дейности за поддържане/ подобряване на природозащитното състояние на видове и природни местообитания.
	Земноводни
	1188
	Bombina bombina - Червенокоремна бумка 
	0,14

	BG0000421
	Преславска планина
	F2
	М 109 – Инвестиции в консервационни дейности за поддържане/ подобряване на природозащитното състояние на видове и природни местообитания.
	Влечуги
	1220
	Emys orbicularis - Обикновена блатна костенурка
	11,06

	 


	 
	 
	 
	 
	 
	ОБЩА ПЛОЩ:
	905,58


Площта за отделните видове и/или местообитания, както и общата площ се посочват до втори знак след десетичната запетая.
4. ДОПУСТИМИ ДЕЙНОСТИ

Допустимите дейности по подхода ВОМР, за които кандидати от територията на МИГ могат да получат финансиране по ОПОС 2014 – 2020 г. са дейности, които следва да доведат до подобряване на природозащитното състояние на видове и/или местообитания от мрежата Натура 2000. 
Такива дейности са:
· Извършване на преки консервационни дейности за видове и/или местообитания, докладвани в неблагоприятно-незадоволително състояние.
· Изграждане/реконструкция/рехабилитация на инфраструктура, пряко необходима за подобряване на природозащитното състояние на видове и/или местообитания, докладвани в неблагоприятно-незадоволително състояние.

Не е допустимо изграждане/рехабилитация/реконструкция на друга инфраструктура, която няма пряко въздействие върху видовете/местообитанията като напр. екопътеки и посетителски центрове и др. подобни.
Включените в стратегията за ВОМР дейности по ОПОС 2014 – 2020 г. трябва да имат ясен принос към изпълнение на специфичните цели на програмата и на стратегията.
Включените в стратегиите дейности и техният обхват задължително трябва да произтичат от включения в стратегиите за ВОМР анализ на територията, очертаващ необходимостта от финансиране по ОПОС 2014-2020 г., както и да отговарят на целите на стратегията. 
Бележка: 
Кандидатите с проектни предложения към стратегия за ВОМР може да включат недопустими дейности в проектните си предложения, при условие че не предвиждат те да бъдат финансирани от ОПОС 2014-2020 г. Разходите за изпълнението на тези дейности са недопустими и следва да бъдат посочени като такива в бюджетите на проектните предложения. 
Посочените в указанията допустими дейности не са изчерпателни. МИГ могат да включат в насоките за кандидатстване по ОПОС 2014 – 2020 г. и други допустими дейности съгласно указанията на Управляващия орган на ОПОС 2014 – 2020 г.

	Попълва се следният текст за всички видове и/или местообитания, посочени в т.3 Обхват на мярката:  
1. Извършване на преки консервационни дейности за видове и/или местообитания, докладвани в неблагоприятно-незадоволително състояние;
2. Изграждане/реконструкция/рехабилитация на инфраструктура, пряко необходима за подобряване на природозащитното състояние на видове и/или местообитания, докладвани в неблагоприятно-незадоволително състояние.
Посочените дейности не са изчерпателни. Окончателните допустими дейности за проектите, подавани в рамките на стратегия за ВОМР, ще бъдат част от указанията на УО за по чл. 37, ал. 1 по ПМС 161/2016 г. 


5. ДОПУСТИМИ БЕНЕФИЦИЕНТИ
По подхода ВОМР за изпълнение на консервационни мерки за видове от мрежата Натура 2000 допустимите бенефициенти са:

· Юридически лица с нестопанска цел, регистрирани по Закона за юридическите лица с нестопанска цел за осъществяване на общественополезна дейност със седалище и адрес на управление на територията на МИГ.
МИГ не е допустим получател.

· Общини със седалище и адрес на управление на територията на действие на МИГ 
.
Бележка: 
В насоките за кандидатстване по ОПОС 2014 – 2020 г. и в ИСУН 2020 се използва терминът „допустим кандидат“. Този термин е еквивалентен на термина „допустим бенефициент“. 
	Попълва се следният текст:

· Юридически лица с нестопанска цел, регистрирани по Закона за юридическите лица с нестопанска цел за осъществяване на общественополезна дейност със седалище и адрес на управление на територията на МИГ.
· Общини със седалище и адрес на управление на територията на действие на МИГ 


6. ДОПУСТИМИ РАЗХОДИ
Изброените в настоящото указание разходи са всички категории допустими разходи от т. Бюджет на модул „Процедури“ в ИСУН 2020. 
В насоките за кандидатстване по ОПОС 2014 – 2020 г. е възможно да се заложат като допустими само някои от посочените в указанието разходи. 
При изготвяне на проектните предложения, кандидатите могат да не включат всички от допустимите разходи, заложени в насоките за кандидатстване по ОПОС 2014 – 2020 г. Кандидатите избират тези разходи, които са им необходими за постигане на целите на проектите.
	Попълва се следният текст:

І. РАЗХОДИ ЗА СМР /СТРОИТЕЛНО-МОНТАЖНИ РАБОТИ/
II. РАЗХОДИ ЗА МАТЕРИАЛНИ АКТИВИ

ІІІ. РАЗХОДИ ЗА НЕМАТЕРИАЛНИ АКТИВИ

IV. РАЗХОДИ ЗА УСЛУГИ

V. РАЗХОДИ ЗА ТАКСИ

VI.  РАЗХОДИ ЗА МАТЕРИАЛИ

VІІІ. РАЗХОДИ ЗА ПРОВЕЖДАНЕ И УЧАСТИЕ В МЕРОПРИЯТИЯ

ІХ. НЕПРЕКИ РАЗХОДИ

X. НЕВЪЗСТАНОВИМ ДДС

ХІ. НЕДОПУСТИМИ РАЗХОДИ
Конкретните допустими за финансиране разходи ще бъдат допълнително определени в насоките за кандидатстване, част „условия за кандидатстване“ по ОПОС 2014 – 2020 г.


В случай, че в стратегията са включени недопустими разходи, те не следва да са други освен, посочените в чл. 26 на ПМС 189/2016 г. 

7. МАКСИМАЛЕН РАЗМЕР НА ДОПУСТИМИТЕ РАЗХОДИ ЗА ПРОЕКТ КЪМ СТРАТЕГИЯ ЗА ВОМР
Максималният размер на допустимите разходи за всяко проектно предложение зависи от допустимите разходи в насоките, от избраните от кандидатите видове и/или местообитания, съответните мерки и площ за тях, както и приложимият режим за държавни помощи.
Окончателният размер на безвъзмездната финансова помощ се определя в административния договор за предоставяне на безвъзмездна финансова помощ.
	Попълва се следният текст:

Максималният размер на допустимите разходи за проект е съгласно насоките за кандидатстване по ОПОС 2014 -2020 г. 
    


8. ПРОЦЕНТ НА СЪ-ФИНАНСИРАНЕ 
Размерът на безвъзмездната финансова помощ или т.нар. „процент на съ-финансиране“ (интензитет на помощта), която може да получи даден бенефициент за проект към стратегия за ВОМР по ОПОС 2014-2020 г. е до 100 % от допустимите разходи.

	Попълва се следният текст:

Процентът на съ-финансиране се определя в насоките за кандидатстване по ОПОС 2014 – 2020 г.



9. КРИТЕРИИ ЗА ОЦЕНКА НА ПРОЕКТИТЕ И ТЯХНАТА ТЕЖЕСТ
УО на ОПОС ще допуска единствено за финансиране стратегии за ВОМР, които предвиждат извършване на подбор на проектни предложения към одобрените стратегии съгласно методология и критерии за оценка – Приложение 3 към настоящите указания.
	Попълват се критериите съгласно Приложение 3.


III. УКАЗАНИЯ ПО „Т. 6.1. ИНДИКАТИВНО РАЗПРЕДЕЛЕНИЕ НА СРЕДСТВАТА ПО ПРОГРАМИ/ФОНДОВЕ И ПО МЕРКИ:“ 
	Код на мярката
	Име на мярката
	Общо за периода на стратегията

	
	
	лева
	%

	Не се попълва за ОПОС 2014–2020 г. 
	Мерки, финансирани от ОПОС (ЕФРР)

Подобряване на природозащитното състояние на видове от мрежата Натура 2000 чрез подхода ВОМР
	Попълва се общата сума за избраните видове и/или местообитания и мерки от информацията по II, т. 3 Обхват на мярката. 

Изчисленията се извършват на база на общата площ на избраните мерки и са в левовата равностойност на 60 евро/хектар.

В рамките на тези средства (60 евро/хектар) се покриват всички разходи по проектните предложения, които ще се подават по ОПОС 2014 – 2020 г. в изпълнение на Стратегията за ВОМР.

Пример:

Избраните мерки са за обща площ от 1025 ха.

1025 ха х 60 евро = 61 500 евро

Сумата, което се попълва е:

61 500 х 1,95583 = 120 283,54 лв. (включително ДДС)
	Попълва се делът на средствата, избрани по ОПОС 2014 – 2020 г. спрямо общия размер на всички средства по избраните програми


IV. УКАЗАНИЯ ПО „Т.9.2. ИНДИКАТОРИ ПО МЕРКИ:“ 
При планиране на мерки за видове, освен индикатор „Видове, за чието опазване се изпълняват дейности“, задължително се включва и индикатор „Площ на местообитания на видове, подкрепени с цел постигане на по-добра степен на съхраненост“. При включване на мерки за местообитания, се прилага аналогичен подход. 
	Попълва се следният текст:

1. Площ на местообитания на видове, подкрепени с цел постигане на по-добра степен на съхраненост – ……….. хектара;
2. Площ на местообитания, подкрепени с цел постигане на по-добра степен на съхраненост – ……….. хектара;
3. Видове, за чието опазване се изпълняват дейности – ……..брой;
4. Местообитания, за чието опазване се изпълняват дейности –  ……..брой.

МЕТОДОЛОГИЯ И КРИТЕРИИ 

ЗА ОЦЕНКА НА ПРОЕКТНИ ПРЕДЛОЖЕНИЯ ПО ПРОЦЕДУРИ 

„ПОДОБРЯВАНЕ НА ПРИРОДОЗАЩИТНОТО СЪСТОЯНИЕ НА ВИДОВЕ В МРЕЖАТА НАТУРА 2000 ЧРЕЗ ПОДХОДА ВОМР“ ПО
ОПЕРАТИВНА ПРОГРАМА „ОКОЛНА СРЕДА 2014-2020 Г.”

I. Методология за оценка на проектни предложения

Оценяват се само проектните предложения, подадени с електронен подпис чрез системата ИСУН 2020. Оценката се извършва на база критерии и методология, които не подлежат на изменение по време на провеждането на оценката.
Оценката на проектни предложения се извършва от Комисия, назначена от МИГ съгласно чл. 44, ал. 1 от ПМС 161 от 4 юли 2016 г. 
Комисията извършва оценка на всички постъпили проектни предложения по всички критерии за оценка в срок до 30 работни дни от изтичане на крайния срок за подаване на проектни предложения.

Оценката се извършва на два етапа:

1. оценка на административно съответствие и допустимост
2. техническа и финансова оценка.
Оценка на административното съответствие и допустимостта е етап от оценката на проектните предложения, при който се извършва проверка относно формалното съответствие на проектните предложения и на допустимостта на кандидатите и проектните дейности. 

Оценителната комисия проверява дали проектното предложение отговаря на всички критерии, описани в насоките за кандидатстване, като ги оценява с „ДА“, „НЕ“ или „Неприложимо“.
Техническа и финансова оценка е оценка по същество на проектните предложения. Техническата и финансовата оценка се извършва като по всеки от подкритериите се определят точки. Когато по даден критерий не са изпълнени условията за присъждане на определения брой точки, при оценка на критерия се присъждат 0 точки. Сборът на точките от съответните подкритерии дава точките на критерия като цяло. Така получените резултати за всеки критерий поотделно се събират и формират крайния резултат от техническата и финансова оценка на проектното предложение. Въз основа на общия брой точки, проектните предложения се класират в низходящ ред.
За финансиране се одобряват по реда на класирането всички или част от проектните предложения, чиято обща оценка и индивидуална оценка на група критерии са по-големи или равни на 60 на сто от максималния възможен брой точки (с изключение на критерии „Трудности и рискове“, „Капацитет на кандидата“ и „Устойчивост“), до покриване на общия размер на предварително определените и обявени финансови средства по съответната процедура. 
Максималният брой точки, който може да получи едно проектно предложение е 52. По съответните критерии, максималният брой точки е следният:

	Критерий
	Максимален брой точки

	1. 
	Съответствие и допълняемост
	14

	2. 
	Методика и работен план
	16

	3.
	Трудности и рискове
	2

	4. 
	Капацитет на кандидата
	5

	5. 
	Устойчивост
	9

	6.
	Финансова оценка 
	6

	общо
	52


Няма да бъдат финансирани проектни предложения получили:

· Общ брой точки по всички критерии по-малък от 31 точки;

· Резултат по критерий „Съответствие и допълняемост“ по-малък от 8 точки;

· Резултат по критерий „Методика и работен план“ по-малък от 10 точки;
· Резултат по критерий “Трудности и рискове” по-малък от 1 точка;

· Резултат по критерий „Капацитет на кандидата“ по-малък от 1 точка;

· Резултат по критерий „Устойчивост“ по-малък от 3 точки;
· Резултат по критерий „Финансова оценка“ по-малък от 4 точки.

По време на оценката на проектните предложения комуникацията с кандидатите и редакцията на установени неточности по подадените проектни предложения се извършват електронно чрез профила на кандидатите в ИСУН 2020, от които са подавани съответните проекти и промени на посочените профили са невъзможни. 
Работата на комисията приключва с оценителен доклад до ръководителя на управляващия орган.
Ръководителят на управляващия орган взима решение за предоставяне на безвъзмездна финансова помощ за всяко проектно предложение. 

Решението на Ръководителя на управляващия орган да предостави безвъзмездна финансова помощ се обективира в административен договор с всеки отделен бенефициент.
II. Критерии за оценка на проектни предложения
1. Административно съответствие и допустимост

	№
	Критерии
	ДА / НЕ / НП

	
	Административно съответствие
	

	1. 
	Проектното предложение е подадено в срок и по реда, определен от Управляващия орган, в насоките за кандидатстване,  част „условия за кандидатстване“. 
	

	2. 
	Текстът на проектното предложение е на български език (на кирилица) с изключение на полета „Наименование на проектното предложение на английски език“, „Кратко описание на проектното предложение на английски език“ и „Пълно наименование на английски“ за кандидата и за партньора (когато е приложимо), които следва да са попълнени на английски език, и всички полета във формуляра за кандидатстване са попълнени съгласно Указания за попълване в ИСУН 2020 на информация за проектни предложения по ОПОС 2014 – 2020 г. 
	

	3. 
	Кандидатът е представил всички документи, които се изискват за целите на кандидатстването, описани в  Раздел 24 от насоките за кандидатстване, част „условия за кандидатстване“.
	

	4. 
	Приложените към формуляра за кандидатстване документи са подписани в съответствие с указанията в Раздел 24 от насоките за кандидатстване, част „условия за кандидатстване“.
	

	5. 
	Всички приложени към формуляра за кандидатстване документи са подадени съгласно указания формат в Раздел 24 от насоките за кандидатстване, част „условия за кандидатстване“.
	

	6. 
	В проектното предложение са заложени всички индикатори съгласно Раздел 7 на насоките за кандидатстване, част „условия за кандидатстване“, приложими за проектното предложение.
	

	7. 
	Кандидатът е включил в проектното предложение всички задължителни дейности, които се изискват съгласно Раздел 13 на насоките за кандидатстване, част „условия за кандидатстване“.
	

	
	Оценка на допустимостта
	

	8. 
	Кандидатът е допустим съгласно Раздел 11 на насоките за кандидатстване, част „условия за кандидатстване“. 
	

	9. 
	В случай на  партньорство, партньорът/партньорите са допустими съгласно  Раздел 12 на насоките за кандидатстване, част „условия за кандидатстване“. 
	

	10. 
	В случай на партньорство, споразумението между партньорите отговаря на изискванията, посочени в насоките за кандидатстване, част „условия за кандидатстване“.
	

	11. 
	Кандидатът е потвърдил, че исканата безвъзмездната финансова помощ не е за финансиране на разходи, които вече са финансирани със средства от ЕСИФ или чрез други инструменти на Европейския съюз, както и с други публични средства, различни от тези на бенефициента.
	

	12. 
	Операцията не е била физически завършена или изцяло осъществена към датата на подаване на формуляра за кандидатстване от бенефициента, независимо дали всички свързани плащания са направени или не от бенефициента или негов партньор. 
	

	13. 
	Териториалният обхват за изпълнение на проектното предложение съответства на посочения в Раздел 5 от насоките за кандидатстване, част „условия за кандидатстване“.
	

	14. 
	Дейностите, включени в проектното предложение, за които се иска финансиране от програмата, са допустими съгласно Раздел 13 на насоките за кандидатстване, част „условия за кандидатстване“.
	

	15. 
	Дейностите, включени в проектното предложение, за които се иска финансиране от програмата съответстват на мерките, предвидени в съответната стратегия за ВОМР.
	

	16. 
	Срокът за изпълнение на проектното предложение е съобразен с максималния срок, указан в Раздел 18 от насоките за кандидатстване, част „условия за кандидатстване“.
	

	17. 
	Проектното предложение съответства на описанието на инвестиционното предложение и е съобразено с условията и мерките в издадените крайни актове по реда на Глава VI и VІІ от ЗООС и/или по чл. 31 от ЗБР и разрешителни по Закона за водите.
	

	18. 
	Представено е становище от РИОСВ/МОСВ за допустимост на проектното предложение с режимите на защитената зона/защитените зони.
	

	19. 
	Представено е становище от РИОСВ/МОСВ за допустимост на проектното предложение с режимите на защитената територия/ защитените територии, ако засягат защитена територия.
	

	20. 
	Имотите, върху които се предвижда строителството, са собственост на бенефициента/партньора или той има учредени ограничени вещни права в т.ч. право на строеж, надстрояване или право на преминаване. 
	

	21. 
	Проектът допринася за постигането на специфична цел „Подобряване на природозащитното състояние на видове и местообитания от мрежата Натура 2000“ на приоритетна ос 3 на ОПОС 2014-2020 г. и целите на процедурата.
	

	22. 
	Предвидените дейности:

22.1. са ясно описани; 

22.2. обвързани са с целите на проектното предложение; 

22.3. обвързани са със заложените индикатори на проектното предложение.
	

	23. 
	Основните дейности в проектното предложение са насочени към видове/местообитания в неблагоприятно-незадоволително състояние, съгласно насоките за кандидатстване, част „условия за кандидатстване“.
	

	24. 
	Проектното предложение включва само дейности, необходими за постигане на заложените цели.
	

	25. 
	Задължителните дейности по информация и комуникация, заложени в проектното предложение, предвиждат като минимум изискванията, посочени в Раздел 13 от насоките за кандидатстване, част „условия за кандидатстване“.
	

	26. 
	Планът за външно възлагане е реалистичен и съобразен с нормативните изисквания за определяне на изпълнители от бенефициента.
	

	27. 
	Графикът за изпълнението на дейностите по проекта е реалистичен и съобразен с плана за външно възлагане.
	

	28. 
	Бюджетът на проектното предложение е попълнен съгласно изискванията и указанията, посочени в Раздел 14 от насоките за кандидатстване, част „условия за кандидатстване“. 
	

	29. 
	Стойността на всяка от дейностите, включени в т.7 „План за изпълнение/Дейности по проекта“ от формуляра за кандидатстване трябва да съответства на разходите за съответната дейност в бюджета на проектното предложение.
	

	30. 
	Исканото финансиране (безвъзмездната финансова помощ) се отнася само за допустими разходи и е в указаните граници,  съгласно Раздел 9 от насоките за кандидатстване, част „условия за кандидатстване“.
	

	31. 
	Предвиден е екип за управление, чиято организационна структура e яснa и демонстрира разделение на функциите в екипа и надеждни механизми за контрол.
	

	32. 
	В проектното предложение са съобразени изискванията, посочени в Раздел 17 на насоките за кандидатстване, част „условия за кандидатстване“.
	

	33. 
	Проектното предложение предвижда на етап строителство да се прилагат мерки за ограничаване на запрашаването, шума и за законосъобразното управление на строителните отпадъци.
	

	34. 
	Проектното предложение включва определяне на изискванията към количеството и качеството на водите, необходими за постигане на благоприятен природозащитен статус на съответната зона.
	


2. Техническа и финансова оценка

	Критерии

	I. Съответствие  и допълняемост                                                                                                                                 Максимален брой точки - 14    

	1.
	В проектното предложение бенефициентът е описал проблемите (заплахи и влияния) за видовете/местообитанията, които проектното предложение има за цел да разреши и са посочени източниците на информация, съгласно насоките за кандидатстване, част „условия за кандидатстване“.

-  да – за всички видове/местообитания, включени в проектното предложение – 3 точки;

- частично – само за част от видовете/местообитанията, включени в проектното предложение – 1 точка.

	2.
	Описаните проблеми за видовете/местообитанията в проектното предложение съответстват на проблемите, посочени в доклада за вида/местообитанието в съответната защитена зона и/или в план за действие за вида и/или в план за управление на защитени зони/територии.

- да – 3 точки;
- частично – 1 точка.

	3.
	Предвидените дейности:
- допринасят за разрешаване на описаните проблеми – 3 точки;

- допринасят за разрешаване на част от описаните проблеми – 1 точка.

	4.
	Проектното предложение прилага добри практики и/или допълва резултатите и дейностите от друг проект (може да е и на друг бенефициент) по отношение на избраните видове/местообитания – 3 точки.

	5.
	В проектното предложение са включени всички видове/местообитания, които са част от съответната стратегия за ВОМР – 1 точка.

	6. 
	Проектът ще има косвен положителен принос и за видове/местообитания, различни от тези включени в стратегията за ВОМР – 1 точка.

	II. Методика и работен план                                                                                                                                          Максимален брой точки - 16 

	1.
	Всяка една дейност, свързана с опазването на видове/местообитания, включени в проектното предложение е описана подробно, ясно и логично - кой, къде, как, кога ще изпълнява дейността.

- за всички дейности – 3 точки;

- за някои дейности – 1 точка.

	2.
	Има логическа последователност в изпълнението на дейностите – 3 точки.

	3.
	Описаните като необходими технически ресурси съответстват на същността на всяка една дейност – 2 точки.

	4.
	Предвидените дейности са обвързани с описаните за тях резултати: 
- да – 2 точки;
- частично – 1 точка.

	5.
	Необходимото време за всяка дейност е определено коректно, като са взети предвид всички потребности, които може да възникнат по време на изпълнението – 2 точки.

	6.
	Процедурите по Плана за външно възлагане следват логическата и времева последователност на изпълнение на дейностите – 2 точки.

	7.
	Предвиден е екип за изпълнение на всички основни дейности по проекта – 2 точки.

	III. Трудности и рискове                                                                                                                                                   Максимален брой точки - 2   

	1. 
	Описаните трудности и рискове съответстват на същността на проектното предложение – 1 точка.

	2. 
	Предложените превантивни мерки и/или мерки за ограничаване на негативните последствия логично водят до предотвратяване/намаляване на рисковете – 1 точка.

	IV. Капацитет на кандидата                                                                                                                                            Максимален брой точки - 5   

	1.
	Кандидатът има необходимия опит: 

- в управлението и/или изпълнението на повече от един успешно изпълнен проект в областта на биоразнообразието с финансиране от европейски финансови инструменти и програми - 5 точки;
- в управлението и/или изпълнението на поне един успешно изпълнен проект в областта на биоразнообразието с финансиране от европейски финансови инструменти и програми – 3 точки;
- в управлението и/или изпълнението на поне един успешно изпълнен проект в областта на биоразнообразието, финансиран със средства различни от тези по европейски финансови инструменти и програми – 1 точка.

	V. Устойчивост                                                                                                                                                               Максимален брой точки - 9 

	1. 
	Проектното предложение демонстрира възможност за осигуряване на устойчивост на резултатите след приключване на проекта, като в това число са предвидени дейности, необходим ресурс (човешки и финансов) и потенциални донори– 6 точки.

	2. 
	Кандидатът е предвидил след изпълнението на проекта като минимум информиране и където е приложимо включването на лица, организации и институции (целевите групи), имащи отношение към проекта - 3 точки.

	VI. Финансова оценка                                                                                                                                                        Максимален брой точки - 6  

	1.
	Представен е анализ, обосноваващ остойностяването на основните дейности по проекта (проучен е опитът по отношение разходване на средства за изпълнение на подобни дейности) – 2 точки.

	2.
	Планираните разходи по дейности са необходими за изпълнението на проекта и заложените количества са реалистични спрямо заложените дейности – 4 точки.

	ОБЩО
	52


� Указанията се отнасят само за местните инициативни групи в Приложение 1. 


� Съгласно разпоредбите на чл. 18, ал. 1 и 2 на Наредба № 22/2015 г.


� Методологията и критериите са приложими за всички процедури, които се обявяват в рамките на подхода „Водено от общностите местно развитие“ по ПО 3 на ОПОС 2014 – 2020 г.





1
PAGE  
11

